विमलप्रसाद श्रीवास्तव

बिमल प्रसाद श्रीवास्तव एक नेपाली राजनीतिज्ञ हुन्। उनी वि.सं. २०७८ असार १० मा नेपाल सरकारको श्रम, रोजगार र सामाजिक सुरक्षा मन्त्रीको रूपमा नेपालको इतिहासमा सबैभन्दा छोटो कार्यकाल, १८ दिनको लागि नेपाल सरकारको मन्त्रीको रूपमा सेवा गरेका थिए। नेपालको सर्वोच्च अदालतले वि.सं. २०७८ असार २८ मा गरेको निर्णयको आधारमा उनलाई पदबाट हटाइएको थियो। उनी प्रतिनिधि सभा निर्वाचन, २०७४ मा तत्कालीन सङ्घीय समाजवादी फोरमको उम्मेदवारको रूपमा पर्सा २ निर्वाचन क्षेत्रबाट विजयी भएर नेपालको पहिलो सङ्घीय संसदको सदस्य बनेका थिए।

प्रतिनिधि सभाको सदस्य बन्नु पूर्व उनी दुई पटक वीरगंजको मेयरको रूपमा सेवा गरेका थिए तर स्थानीय तह निर्वाचन, २०७४ मा उनी पराजित हुन पुगेका थिए। उनी लोकतान्त्रिक समाजवादी पार्टीका सदस्य हुन्।

 सन्दर्भ सामग्रीहरू 

श्रेणी:सन् १९५० मा जन्म
श्रेणी:लोकतान्त्रिक समाजवादी पार्टी नेपालका राजनीतिज्ञहरू
श्रेणी:नेपालका सांसदहरू २०७४–२०७९
श्रेणी:जीवित मानिसहरू
श्रेणी:नेपाल सरकारका मन्त्रीहरू
श्रेणी:राष्ट्रिय जनता पार्टी नेपालका राजनीतिज्ञहरू